бул. "Цариградско шосе" 357, София
Изящен и уютен, Хотел Монтести (познат още като Горублянско Ханче) изненадва с елегантен стил и луксозен интериор. Стилният тризвезден хотел в София е разположен на югоизточния вход на града, непосредствено на основния булевард "Цариградско шосе", в близост до Летище София, Бизнес Парк и Международен Конгресен и Експо Център София. На пет етажа в хотелската сграда са разположени общо 101 стандартни и луксозни двойни стаи с неповторим дизайн. Стаите са оборудвани или с по едно двойно легло или с по две единични. Техните удобства включват безплатен безжичен интернет (Wi-Fi), телевизор с кабелна телевизия, телефон с директно избиране, работно бюро, електронна система за заключване, самостоятелна баня със сешоар и душ кабина. Стандартните двойни стаи на Хотел Монтесито имат красив изглед към басейна и са с площ от около 17 кв.м. Луксозните двойни стаи са с площ от около 26 кв.м. като част от тях са с дневен кът и допълнително легло. Като оазис в динамичното ежедневие, откритият басейн предлага усещането за ваканция. С площ от 315 кв.м. и детски басейн е изключително подходящ за отмора и забавление на цялото семейство. Входът за гости на хотела е безплатен. Освежете се с ледени напитки и вкусни храни на бара до басейна. Това е мястото, където можете да се скриете от силните слънчеви лъчи, да се насладите на екзотичните коктейли в приятна атмосфера.
Едно от най-популярните заведения в София - ресторант Горублянско ханче, се преобрази с нов имидж под името Монтесито. За романтичната атмосфера на салона допринасят класическите решения в обзавеждането с елементи в стил Луи XIV, атрактивният отварящ се покрив, огромните кристални полилеи и съчетанието на цветове в екрю и тюркоазено синьо в комбинация със златно. Стилният салон на ресторанта с обстановка като малък дворец предлага 300 места, с красива и уютна градина с капацитет 150 места. Ако празнувате рожден ден, кръщене, коктейл или банкет, бизнес обяд или вечеря, ресторант - градина Монтесито ще придаде на Вашето мероприятие неповторимост и комфорт. Проектиран специално за сватби и мероприятия, ресторантът разполага с голям дансинг с видимост от всяко кътче към него. С богатия си опит и професионализъм, екипът на ресторант - градина Монтесито ще Ви помогне Вашето тържество да се превърне в незабравима приказка.
През 2014 г. Хотел Монтесито отвори бална зала Montecito Hall. Тя е една от най-красивите и очарователните зали в София - 400 кв.м, с височина 6,5 метра. През деня е огряна в естествена слънчева светлина, а вечер - от величествени кристални полилеи в класически стил. В стилната и изискана обстановка, гостите могат да се насладят на лукса и същевременно да се чувстват уютно и комфортно. Montecito Hall разполага с 300 места, като може да се обедини със салона на ресторанта чрез плъзгаща се стена и капацитетът да се увеличи до 500 места на кръгли банкетни маси, с разнообразна аранжировка или 550-750 места на високи коктейлни маси с индивидуален сервиз или блок маса. Разполага с перфектно озвучаване, голям екран, проектор и флипчарт. Подходяща е за сватби, балове, коктейли, конференции, форуми, конгреси, семинари, представяния, изложби, лекции, общи събрания, срещи, медийни събития, дискусии, обучения, уъркшопове, концерти и разбира се, частни мероприятия, годишнини, фирмени банкети и музикални събития.
лекар/медицинска помощ